১৯৭১ সালের পরবর্তী পাঁচ বছরে ইউনিয়ন পরিষদের চেয়ারম্যান ছিলেন তিনি। চাঁপাইনবাবগঞ্জের অসংখ্য জনহিতকর, উন্নয়মূলক কাজ তাঁর হাত দিয়েই সম্পাদিত হয়েছে। নয়াগোলা উচ্চ বিদ্যালয়সহ বিভিন্ন শিক্ষা প্রতিষ্ঠান ও সংগঠন প্রতিষ্ঠা-পরিচালনায় অগ্রণী ভূমিকা পালন করেন সমাজসেবী মুহম্মদ মাহতাব উদ্দীন। ইসলামী চিন্তাবিদ ও সুলেখক হিসেবে তিনি চাঁপাইনবাবগঞ্জ জেলায় ইতিমধ্যেই সুনাম অর্জন করেছেন। ইসলাম ধর্মীয় বিষয়সহ মোট ১৬ টি বই তাঁর প্রকাশিত হয়েছে। ধর্মীয় জীবনে তিনি আহলে সুন্নাত ওয়াল জামায়া’তের আকীদায় বিশ্বাসী ও হানাফী মজহাবের অনুসারী। চাঁপাইনবাবগঞ্জ আলিয়া কামিল মাদ্রাসার প্রথম প্রিন্সিপাল হিসেবেও দায়িত্ব পালন করেন তিনি। দু’বার পবিত্র হজ্জব্রত পালন করেছেন। ব্যক্তিগত জীবনে দুই কন্যা ও এক পুত্রের জনক মাহতাব উদ্দীনের স্ত্রীর নাম মিসেস মাহফুজা খাতুন। গুণি লেখক ও সমাজসেবী মুহম্মদ মাহতাব উদ্দীনকে ২০১২ সালে জাতীয় সাহিত্য পরিষদ, চাঁপাইনবাবগঞ্জ শাখা থেকে ‘জাতীয় সাহিত্য পরিষদ পুরস্কার-সম্মাননা’ প্রদান করা হয়। { অসমাপ্ত…/ বিস্তারিত প্রকাশিতব্য মূল গ্রন্থ- ‘আলোকিত চাঁপাইনবাবগঞ্জ’ (চাঁপাইনবাবগঞ্জের দু’শো বছর ইতিহাসের বিশিষ্ট ব্যক্তিদের সংক্ষিপ্ত জীবনী) }